Veita forsvant gradvis gjennom skiftende bebyggelse, sammenslåing av tomter og ulik utnyttelse av tomtegrunn utover 1900-årene. På 1950-tallet ble den nordlige trehusbebyggelsen mot Nedre Ila sanert, og på på begynnelsen av 1960-tallet ble det oppført et større murbygg som tok beslag i den nordlige delen av traseen. Dette bygget ble i sin tur revet i 2004 og erstattet av et leilighetsbygg som delvis gjeninnførte traseen i form av en gangveg.